春夜讀書感懷
作者：陸游
朝代：宋

paragraphs: 荒林梟獨嘯，野水鵝群鳴。
我坐蓬窗下，答以讀書聲。
悲哉白髮翁，世事已飽更。
一身不自恤，憂國涕縱横。
永懷天寶末，李郭出治兵。
河北雖未下，要是復兩京。
三千同德士，百萬羽林營。
歲周一甲子，不見胡塵清。
賊酋實孱王，賊將非人英。
如何失此時，坐待奸雄生。
我死骨即朽，靑史亦無名。
此詩倘不作，丹心尚誰明。